Pentru prima dată, Piaţa Schiller şi Strada Arhivelor din centrul oraşului vor fi eliberate de maşini, în perioada 25-27 mai, în cadrul mişcării Street Delivery, potrivit unui comunicat de presă remis AGERPRES. "Din dorinţa de a reda ţesutul urban oamenilor şi de a-l mobila împreună cu idei deştepte, pentru un oraş mai responsabil, timp de 3 zile, în perioada 25 - 27 mai, vă invităm în zona liberă a Pieţei Schiller şi Strada Arhivelor pentru a lua parte la conferinţe şi sesiuni de networking între cetăţenii sibieni şi invitaţi în premieră în Sibiu, ateliere de creaţie şi conştientizare a importanţei mediului înconjurător, proiecţii de film, trocuri de obiecte, sesiuni de lectură, momente de animaţie şi teatru stradal, petreceri în stradă, expoziţii interactive de fotografie, colaj şi artă vizuală. Oraşele Smart sunt şi oraşe distractive", se arată în comunicat. Street Delivery este un manifest urban care are loc pe străzile din România. Fondat în Bucureşti, în mai 2006, de Fundaţia Cărtureşti şi Ordinul Arhitecţilor din România, conceptul a fost adoptat de-a lungul timpului de alte opt oraşe, Sibiul alăturându-se listei în acest an, alături de Alba Iulia.

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.